CELEX: 32013R1055
Language: lt
Date: 2013-10-25 00:00:00
Title: 2013 m. spalio 25 d. Komisijos įgyvendinimo reglamentas (ES) Nr. 1055/2013 dėl leidimo ortofosfato rūgšties preparatą naudoti kaip visų rūšių gyvūnų pašarų priedą  Tekstas svarbus EEE

30.10.2013   
            
            
               LT
            
            
               Europos Sąjungos oficialusis leidinys
            
            
               L 288/57
            
         KOMISIJOS ĮGYVENDINIMO REGLAMENTAS (ES) Nr. 1055/2013
   2013 m. spalio 25 d.
   dėl leidimo ortofosfato rūgšties preparatą naudoti kaip visų rūšių gyvūnų pašarų priedą
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:
   
               (1)
            
            
               Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka. Minėto reglamento 10 straipsnyje nustatyta, kad reikia iš naujo įvertinti priedus, kuriuos leista naudoti remiantis Tarybos direktyva 70/524/EEB (2);
            
         
               (2)
            
            
               Komisijos direktyva 76/603/EEB (3) leista neribotą laiką pagal Direktyvą 70/524/EEB naudoti ortofosfato rūgšties preparatą kaip visų rūšių gyvūnų pašarų priedą. Vėliau pagal Reglamento (EB) Nr. 1831/2003 10 straipsnio 1 dalį šis preparatas buvo įtrauktas į Bendrijos pašarų priedų registrą kaip esamas produktas;
            
         
               (3)
            
            
               vadovaujantis Reglamento (EB) Nr. 1831/2003 10 straipsnio 2 dalimi kartu su to reglamento 7 straipsniu, buvo pateiktas prašymas iš naujo įvertinti ortofosfato rūgštį, kurios CAS Nr. 7664–38–2, kaip priedą, skirtą naudoti visų rūšių gyvūnų pašaruose, ir priskirti jį prie priedų kategorijos „technologiniai priedai“ ir funkcinės grupės „konservantai“. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį. Prašyme taip pat nurodytos kitos tos pačios medžiagos naudojimo paskirtys, dėl kurių sprendimas dar nepriimtas;
            
         
               (4)
            
            
               Europos maisto saugos tarnyba (toliau – Tarnyba) 2012 m. gruodžio 13 d. nuomonėje (4) padarė išvadą, kad siūlomomis naudojimo sąlygomis pašaruose naudojama ortofosfato rūgštis nedaro nepageidaujamo poveikio gyvūnų ir naudotojų sveikatai, kad nėra tikėtina, jog ji keltų papildomo pavojaus aplinkai, ir kad ją naudojant gali būti apsaugomi pašarai. Tarnyba taip pat padarė išvadą, kad jei bus imtasi tinkamų apsaugos priemonių, jokių saugos problemų naudotojams nekils. Be to, ji patvirtino pašarų priedo pašaruose analizės metodo taikymo ataskaitą, kurią pateikė Reglamentu (EB) Nr. 1831/2003 įsteigta etaloninė laboratorija;
            
         
               (5)
            
            
               atlikus ortofosfato rūgšties preparato vertinimą nustatyta, kad Reglamento (EB) Nr. 1831/2003 5 straipsnyje nustatytos leidimų išdavimo sąlygos yra įvykdytos. Todėl turėtų būti išduotas leidimas naudoti minėtą preparatą, kaip nurodyta šio reglamento priede;
            
         
               (6)
            
            
               kadangi saugos sumetimais nebūtina neatidėliotinai taikyti leidimo sąlygų pakeitimų, tikslinga numatyti pereinamąjį laikotarpį turimoms priedų, premiksų ir kombinuotųjų pašarų, kuriuose yra šio preparato, atsargoms sunaudoti, kaip nustatyta Direktyva 76/603/EEB;
            
         
               (7)
            
            
               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Priede nurodytą preparatą, priklausantį priedų kategorijai „technologiniai priedai“ ir funkcinei grupei „konservantai“, leidžiama naudoti kaip gyvūnų pašarų priedą šio reglamento priede nustatytomis sąlygomis.
   2 straipsnis
   Priede nurodytą preparatą ir pašarus, kurių sudėtyje yra šio preparato, kurie buvo pagaminti ir paženklinti prieš 2014 m. gegužės 19 d. laikantis taisyklių, taikytų iki 2013 m. lapkričio 19 d., galima toliau pateikti rinkai ir naudoti, kol pasibaigs turimos atsargos.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. spalio 25 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 268, 2003 10 18, p. 29.
   
      (2)  OL L 270, 1970 12 14, p. 1.
   
      (3)  OL L 198, 1976 7 23, p. 10.
   
      (4)  EMST leidinys, 2013 m.; 11(1):3043.
   
      PRIEDAS
      
                  Priedo identifikavimo numeris
               
               
                  Leidimo turėtojo pavadinimas
               
               
                  Priedas
               
               
                  Sudėtis, cheminė formulė, aprašymas, analizės metodas
               
               
                  Gyvūno rūšis arba kategorija
               
               
                  Didžiausias amžius
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimo galiojimo terminas
               
            
                  mg/kg visaverčio pašaro, kurio drėgnis yra 12 %
               
            
                  
                     Technologinių priedų kategorija. Funkcinė grupė: konservantai
                  
               
            
                  1a338
               
               
                  —
               
               
                  Ortofosfato rūgštis
               
               
                  
                               
                           
                           
                              
                                 Priedo sudėtis
                              
                              Ortofosfato rūgšties preparatas
                              (67 % –85,7 %) w/w (vandeninio tirpalo)
                           
                        
                               
                           
                           
                              
                                 Veiklioji medžiaga
                              
                              Ortofosfato rūgštis
                              H3PO4
                              
                              CAS Nr. 7664–38–2
                              Lakioji rūgštis: ≤ 10 mg/kg (kaip acto rūgštis)
                              Chloridai: ≤ 200 mg/kg (kaip chloras)
                              Sulfatai: ≤ 1 500 mg/kg (kaip CaSO4)
                           
                        
                               
                           
                           
                              
                                 Analizės metodas
                                  (1)
                              
                              Ortofosfato rūgšties kiekiui pašarų priede nustatyti: titravimas natrio hidroksidu (JECFA monografija „fosforo rūgštis“ (2))
                           
                        
               
                  Visų rūšių gyvūnai
               
               
                  —
               
               
                  —
               
               
                  —
               
               
                  
                              1.
                           
                           
                              Sauga: tvarkant produktą reikia dėvėti kvėpavimo takų apsaugos priemonę, saugos akinius, apsauginius drabužius ir mūvėti pirštines.
                           
                        
                              2.
                           
                           
                              Fosforo kiekis nurodomas premikso etiketėje
                           
                        
               
                  2023 m. lapkričio 19 d.
               
            
         (1)  Išsamų analizės metodų aprašymą galima rasti etaloninės laboratorijos svetainėje: www.irmm.jrc.be/crl-feed-additives
      
         (2)  JECFA monografija „fosforo rūgštis“: http://www.fao.org/ag/agn/jecfa-additives/specs/Monograph1/Additive-312.pdf